ระเบียบ ก.บ.ศป. ว่าด้วยการจัดทำประกันชีวิตสำหรับผู้ปฏิบัติงานในเขตอำนาจศาลปกครองยะลา พ.ศ. 2562
ระเบียบ ก.บ.ศป.
ว่าด้วยการจัดทำประกันชีวิตสำหรับผู้ปฏิบัติงานในเขตอานาจศาลปกครองยะลา
พ.ศ. ๒๕๖๒
 

โดยที่เป็นการสมควรกำหนดหลักเกณฑ์
เงื่อนไข และวิธีการจัดทำประกันชีวิตให้แก่ข้าราชการศาลปกครอง พนักงานราชการ และลูกจ้างสำนักงานศาลปกครอง
ซึ่งได้รับคำสั่งให้ไปปฏิบัติงานประจำช่วยปฏิบัติราชการ หรือได้รับคำสั่งให้เดินทางไปปฏิบัติราชการในเขตอำนาจศาลปกครองยะลา
อาศัยอำนาจตามความในมาตรา ๔๑/๘ (๘)
แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง
(ฉบับที่ ๙) พ.ศ. ๒๕๖๐ ก.บ.ศป. จึงออกระเบียบไว้ ดังต่อไปนี้

ข้อ
๑ ระเบียบนี้เรียกว่า ระเบียบ
ก.บ.ศป. ว่าด้วยการจัดทาประกันชีวิตสำหรับผู้ปฏิบัติงานในเขตอานาจศาลปกครองยะลา
พ.ศ. ๒๕๖๒

ข้อ
๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓ ในระเบียบนี้
ผู้ปฏิบัติงานในเขตอำนาจศาลปกครองยะลา หมายความว่า ข้าราชการศาลปกครอง พนักงานราชการ
และลูกจ้างสำนักงานศาลปกครอง ซึ่งได้รับคาสั่งให้ไปปฏิบัติงานประจำ ช่วยปฏิบัติราชการ
หรือได้รับคำสั่งให้เดินทางไปปฏิบัติราชการ ในเขตอำนาจศาลปกครองยะลา
ผู้เอาประกันภัย หมายความว่า ผู้ปฏิบัติงานในเขตอำนาจศาลปกครองยะลาที่สำนักงานจัดทำประกันชีวิตให้
สำนักงาน หมายความว่า สำนักงานศาลปกครอง
เลขาธิการ หมายความว่า เลขาธิการสานักงานศาลปกครอง

ข้อ
๔ บรรดาระเบียบ ข้อบังคับ หรือคำสั่งอื่นใดในส่วนที่มีกำหนดไว้แล้วในระเบียบนี้
หรือซึ่งขัดหรือแย้งกับระเบียบนี้ ให้ใช้ระเบียบนี้แทน

ข้อ
๕ ให้ ก.บ.ศป. เป็นผู้มีอำนาจตีความหรือวินิจฉัยปัญหาเกี่ยวกับการปฏิบัติตามระเบียบนี้

ข้อ
๖ ให้สำนักงานจัดทำประกันชีวิตแบบกลุ่มให้แก่ผู้ปฏิบัติงานในเขตอำนาจศาลปกครองยะลา
เพื่อคุ้มครองผลจากกรณีเสียชีวิต กรณีทุพพลภาพ หรือกรณีประสบอุบัติเหตุ
ของผู้ปฏิบัติงานในเขตอำนาจศาลปกครองยะลาไม่ว่ากรณีใด ๆ

ข้อ
๗ ผู้ปฏิบัติงานในเขตอำนาจศาลปกครองยะลาที่มีสิทธิได้รับการจัดทำประกันชีวิตจากสำนักงาน
จะต้องไม่เป็นผู้ที่หน่วยงานของรัฐอื่นจัดทำประกันชีวิตให้แล้ว โดยใช้งบประมาณตามกฎหมายว่าด้วยงบประมาณรายจ่าย
กฎหมายว่าด้วยงบประมาณรายจ่ายเพิ่มเติม หรือกฎหมายว่าด้วยวิธีการงบประมาณ
แล้วแต่กรณี

ข้อ
๘ ให้เลขาธิการพิจารณาคัดเลือกผู้รับประกันภัยจากบริษัทมหาชนจำกัดที่ได้รับใบอนุญาตประกอบธุรกิจประกันชีวิต
หรือสาขาของบริษัทประกันชีวิตต่างประเทศที่ได้รับใบอนุญาตประกอบธุรกิจประกันชีวิตในราชอาณาจักร
ตามกฎหมายว่าด้วยประกันชีวิต

ข้อ
๙ การจ่ายเงินเบี้ยประกันภัย ให้สำนักงานจ่ายจากเงินงบประมาณตามกฎหมายว่าด้วยงบประมาณรายจ่าย
กฎหมายว่าด้วยงบประมาณรายจ่ายเพิ่มเติม หรือกฎหมายว่าด้วยวิธีการงบประมาณ
แล้วแต่กรณี ทั้งนี้
ตามวงเงินความคุ้มครองผู้เอาประกันภัยและอัตราเบี้ยประกันภัยที่เลขาธิการประกาศกำหนด
โดยความเห็นชอบของ ก.บ.ศป.

ข้อ
๑๐ ให้เลขาธิการสำนักงานศาลปกครองเป็นผู้รักษาการตามระเบียบนี้
และมีอำนาจออกประกาศ คาสั่ง
หลักเกณฑ์และวิธีการเพื่อประโยชน์ในการปฏิบัติงานตามระเบียบนี้


ประกาศ
ณ วันที่ ๑๖ มกราคม พ.ศ. ๒๕๖๒
ปิยะ ปะตังทา
ประธานศาลปกครองสูงสุด
ประธานกรรมการบริหารศาลปกครอง



















ปริญสินีย์/จัดทำ
๒๘ มกราคม ๒๕๖๓



[๑] ราชกิจจานุเบกษา
เล่ม ๑๓๖/ตอนที่ ๙ ก/หน้า ๒/๒๓ มกราคม ๒๕๖๒